hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu hu en zh hu en ast zh hu ja hu hu hu hu hu hu hu hu hu hu hu hu hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
A bolygó neve: Halál – Rendezői változat
Írta: MoziNéző | 2015,jan,4 | B betűs filmek, Filmek | 2 |
Magyar mozivásznakról robban arcunkba az örökérvényű klasszikus űrhorror rendezői változata.
A filmtörténet legrémisztőbb potyautasa ismét visszatér, hogy január 15-től rövid ideig a magyar mozikban riogassa a nosztalgikus borzongásra vágyó közönséget. 28 éve, hogy Amerikában bemutatták a
nagysikerű A nyolcadik utas: a Halál (Alien) című film folytatását. A rendezői székbe ezúttal Ridley Scott helyett a Terminátorral már bizonyított fiatal kanadai rendező, James Cameron ült, és ez a tény a
legkevésbé sem ad sajnálkozásra okot: az A bolygó neve: Halálként magyarított Aliens sikere ugyanis még az első rész népszerűségét is túlszárnyalta mind nézőszám, mind kritikai fogadtatás tekintetében.
Ennek bizonyítékaként az alkotók két Oscar®-szobrocskát és további öt akadémiai jelölést is bezsebeltek a filmért.
A bolygó neve: Halál – Rendezői változat gyors játék:
A siker hatására mind Cameron, mind a főszereplő Sigourney Weaver karrierje felfelé kezdett ívelni, ám ennek ellenére egyikük sem volt elégedett az eredménnyel. Weaver egyenesen kijelentette, hogy nem
vállal szerepet több Alien-filmben, ha nem lesz rendezői változat, és nem mutatják be azt a mozikban. A 20th Century Fox végül belement a Special Editionnek keresztelt rendezői verzió elkészítésébe, ami
azonban sosem jutott el a mozikba. Csak a DVD elődjeként funkcionáló LaserDiscen, majd 1999-től kezdve DVD-n láthatták a rajongók a Cameron eredeti tervei szerint összeállított, számos kimaradt jelenetet tartalmazó 137 perces (az eredeti moziváltozatnál 17 perccel hosszabb) verziót.
A fájó hiányt most, 28 év elteltével sikerült pótolni: a speciális rendezői változatot teljes fényében, a filmszínházak nagyvásznán tekinthetjük meg– azaz ott, ahova rendezője mindig is szánta. A
bővebb változat elején látható egy jelenet, amely az LV-426-on játszódik, az idegen lények támadása előtt. Láthatjuk Newtot, a testvérét és a szüleit, amint az ismeretlen űrhajó felderítésére
indulnak, majd az apát a polipszerű lénnyel az arcán hozza vissza a felesége, aki kétségbeesetten kér segítséget rádión. Megtudhatjuk, hogy Ripley-nek volt egy lánya, aki meghalt, miközben az anyja
évtizedekig sodródott a világűrben. Részletesebben megismerhetjük a tengerészgyalogosok fegyvereit, és láthatjuk működés közben az idegenek behatolásának megakadályozására felállított automata
57 év után egy mentőhajó talál rá az űrben keringő, hibernált Ripley-re (Sigourney Weaver), és visszaviszi a Földre. Hazaérkezvén az ébredező Ripley-nek azzal kell szembesülnie, hogy időközben egy idegen kolóniát telepítettek arra a bolygóra, ahol őket az idegen szörnyeteg megtámadta. Most pedig úgy tűnik, baj van: váratlanul minden kapcsolat megszakadt az odatelepített kolóniával, ezért Ripley-t egy sereg felfegyverzett katona kíséretében visszaküldik a bolygóra, hogy ott egyszer és mindenkorra leszámoljon a félelmetes idegennel.
Az első részhez hasonlóan az Aliens Director’s Cut is eredeti nyelven, magyar felirattal látható a hazai filmszínházakban. Talán ez a film érdemli ki leginkább a „rendezői változat” elnevezést, hiszen
maga James Cameron ezt inkább tartja a saját filmjének, mint a mozis verziót. Ráadásul azért is különleges, mert az összes Alien-mozi rendezői változatai közül ez készült legkorábban.
Itt a lehetőség, hogy mindenki maga dönthesse el, melyik Aliens az igazi: tessék megváltani a – limitált mennyiségben elérhető – jegyet az időutazással kombinált baljós űrtúrára, ahol csak egy dolog lehet
biztos: hogy a borzongás (és az Aliens) örök.
Eredeti cím: Aliens | Műfaj: sci-fi | Rendező: James Cameron | Játékidő: 155 perc | Zene: Jerry Goldsmith | A film forgalmazója: Pannónia Entertainment Kft | Hazai mozi bemutató:  | Főszereplők: 2015. január 15. | Korhatár: 18 | A bolygó neve: Halál – Rendezői változat IMDb
A bolygó neve: Halál előzetes
Előző Rendíthetetlen előzetesek, kamerák mögött képek
Következő BÚÉK – Már online is elérhető az ország első közösségi filmje
Pizzarománc (Little Italy) 2018
Alice Csodaországban IMAX 3D (Alice in Wonderland) 2010
Van valami furcsa és megmagyarázhatatlan (2014)
Lőrinczi Katalin 2015/01/19-n 09:57 közelében
Ez a film még mindig hatalmas. Nagyon jó volt újra megnézni moziban. Ami megmutatja, nem az elfogultság beszél belőlem, a fiam is jött velem, és neki is nagyon tetszett. Pedig nem egy mai darab. Kötelező…!
Vári Móni 2015/01/22-n 17:42 közelében
Tinédzserkorom egyik nagy kedvence. Ha nem láttam legalább 15-ször, akkor egyszer sem. :) Vannak benne gagyi párbeszédek, de izgalmas és látványos. A legjobb Alien film.
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress